stanford-oval/wikipedia huggingface dataset:
Taylor Schilling
Varhainen elämä

Schilling syntyi 27. heinäkuuta 1984 Bostonissa, Yhdysvalloissa. Hänen vanhempansa Patricia (Miller) ja Robert J. Schilling erosivat hänen ollessaan lapsi, joten hän kasvoi sekä West Roxburyssa ja Waylandissa. Perheeseen kuuluu myös nuorempi veli Sam Schilling. Schilling on kertonut, että ilmapiiri kotona oli kaoottinen, hänellä oli vaikeaa ja hän tunsi itsensä erilaiseksi verrattuna perheeseensä ja omien teidensä kulkijaksi jo pienestä pitäen. Schilling oli NBC:n sairaalasarjan, Teho-osaston, suuri fani ja tästä inspiroituneena alkoi näytellä jo nuorella iällä. Hän oli aktiivinen jäsen koulunsa teatteriohjelmassa ja esiintyi siellä esimerkiksi musikaalissa Viulunsoittaja katolla.
Valmistuttuaan Waylandin high schoolista Schilling opiskeli Fordhamin yliopiston kampuksella Lincoln Centerissä, jossa hän jatkoi osallistumista näytelmiin samalla kun suoritti Bachelor of Artsia ja valmistui vuonna 2006. Tämän jälkeen hän jatkoi näyttelijänopintojaan New Yorkin yliopiston Tisch School of the Artsissa, jättäen opinnot kuitenkin kesken toisen vuoden aikana, koska aloitti koe-esiintymiset eri televisiosarjoihin ja elokuviin. Yrittäessään saada näyttelijänuransa nousuun Schilling hankki elantonsa työskennellen lastenhoitajana Manhattanilla asuvalle perheelle.
Ura

Schilling teki elokuvadebyyttinsä vuonna 2007 elokuvassa Dark Matter. Vuonna 2009 hän näytteli NBC:n sairaaladraamassa nimeltä Mercyn sairaala. Sarja pyöri yhden tuotantokauden ajan syyskuusta 2009 toukokuuhun 2010. Schillingin roolihahmo Veronica Flanagan Callahan oli rohkea Irakin sodan veteraani ja entinen sotilashoitaja. Schilling teki vaikutuksen sarjan luojaan ja tuottajaan, Liz Heldensiin, ja Heldens lähetti hänet Los Angelesiin koe-esiintymään.
Schilling esitti Dagny Taggartia elokuvassa Kun maailma järkkyi vuonna 2011 ja näytteli toista pääosaa romanttisessa draamaelokuvassa The Lucky One vuonna 2012. Hänen vastanäyttelijänsä oli Zac Efron. Schillingin tunnetuin rooli on Netflixin katsotuimmassa alkuperäissarjassa Orange Is The New Blackissa, joka perustuu Piper Kermanin muistelmateokseen Orange Is The New Black: My Year in a Women's Prison. Schilling näyttelee sarjassa päähenkilöä Piper Chapmania, joka tuomitaan nuoruudenrötöksestä 15 kuukaudeksi naisten valtionvankilaan. Sarjan ensiesitys oli 11. heinäkuuta 2013. Rooli sarjassa on tuonut Schillingille monia ehdokkuuksia, kuten esimerkiksi Golden Globen parhaasta naispääosasta draamasarjassa kahtena peräkkäisenä vuonna, 2014 ja 2015, sekä Emmyn parhaasta naispääosasta komediasarjassa vuonna 2014.
Hän on voittanut rooleistaan useita palkintoja, kuten esimerkiksi Satellite Awardin parhaasta naispääosasta vuosina 2013, 2016 ja 2017 ja Screen Actors Guild Awardin vuosina 2015, 2016 ja 2018. Schilling on kertonut olevansa hyvin ylpeä Orange Is The New Blackista ja siitä, että on saanut olla osana perhettä, jonka sarjan näyttelijät ja tiimi ovat muodostaneet yhdessä. Sarjassa näyttelemistä hän pitää turvallisempana kuin muita töitään, koska kuvauksissa ei ole paineita seurata tyypillisiä stereotyyppisiä sukupuolirooleja. Schilling on läheinen ystävä sarjassa hänen kanssaan näyttelevien Natasha Lyonnen ja Laura Preponin kanssa. Sarjan seitsemäs kausi on sarjan päätöskausi ja se julkaistiin 26. heinäkuuta 2019.
Yksityiselämä

Seksuaaliseen suuntautumiseensa liittyen Schilling on todennut seuraavasti: ”Minulla on ollut vakavasti otettavia suhteita monien ihmisten kanssa ja olen todella laaja ihminen. Minussa ei ole mitään osaa joka voitaisiin leimata joksikin. En sovi laatikkoon – se on liian vähättelevää... Minulla on ollut paljon rakkautta ja minulla ei ole mitään epäilyksiä siitä, mistä se tulee.” Hänet on romanttisesti yhdistetty muusikko ja näyttelijä Carrie Brownsteiniin vuonna 2015 ja vuonna 2018 laulaja Holly Mirandaan. Schilling ei tykkää puhua parisuhdeasioistaan julkisesti ja onkin kommentoinut asiaa niin, ettei tykkää deittailla, koska toisesta ihmisestä romanttisessa mielessä kiinnostuminen vaatii häneltä paljon.
Schilling asuu New Yorkissa. Hän on harrastanut joogaa college-ajoistaan lähtien ja vielä nykyäänkin se on hänelle tärkeä keino pitää mielestään ja kehostaan huolta. Hän joogaakin kaksi tai kolme kertaa viikossa, joskus useamminkin. Hän harrastaa myös pilatesta ja mediaatiota. Schillingillä on Tank-niminen koira, joka on rodultaan ranskanbulldoggi. Schilling on kertonut kärsivänsä ahdistuksesta. Hän on kokenut ulkonäköpaineita pienestä lähtien ja etenkin high schoolin aikana hän koki olevansa maalitaulu muille ulkonäkönsä ja nörttimäisyytensä takia. Hän oli ujo, hänellä ei ollut monia kavereita ja hän muistaa koulusta sen, kuinka hän söi yksin.
Filmografia

| Elokuvat> Vuosi | Elokuvat> Suomenkielinen nimi | Elokuvat> Alkuperäinen nimi | Elokuvat> Rooli |
| --- | --- | --- | --- |
| 2007 | Dark Matter | Dark Matter | Jackie |
| 2011 | Kun maailma järkkyi | Atlas Shrugged: Part I | Dagny Taggart |
| 2012 | The Lucky One | The Lucky One | Beth Green |
| 2012 | Argo | Argo | Christine Mendez |
| 2013 | Stay | Stay | Abbey |
| 2015 | The Overnight | The Overnight | Emily |
| 2017 | Take Me | Take Me | Anna St. Blair |
| 2017 | The Philosophy of Phil | The Philosophy of Phil | Sam |
| 2018 | The Public | The Public | Angela |
| 2018 | The Titan | The Titan | Dr. Abigail Janssen |
| 2018 | Family | Family | Kate |
| 2019 | The Prodigy | The Prodigy | Sarah Blume |
| Televisio> Vuosi | Televisio> Suomenkielinen nimi | Televisio> Alkuperäinen nimi | Televisio> Rooli | Televisio> Muuta |
| --- | --- | --- | --- | --- |
| 2009–2010 | Mercyn sairaala | Mercy | Veronica Flanagan Callahan | 22 jaksoa |
| 2013–2019 | Orange Is the New Black | Orange Is the New Black | Piper Chapman | 78 jaksoa |
| 2016 | Drunk History | Drunk History | Emily Warren Roebling | Jakso: "Landmarks" |
| 2020 | Monster Land | Monster Land | Kate Feldman | Jakso: K1.J4 "Plainfield, Illinois" |
| 2021 | The Bite | The Bite | Lily | 6 jaksoa |
| 2022 | Pam & Tommy | Pam & Tommy | Erica Boyer | 4 jaksoa |
| 2022-2023 | Pantheon | Pantheon | Renee | 16 jaksoa |
| 2023 | Dear Edward | Dear Edward | Lacey | 10 jaksoa |
| 2023 | American Horror Story | American Horror Story | Golden Globes -juontaja | Jakso: K12.J5 "Preech" |
The Uninvited

| The Uninvited |
| --- | --- |

Ohjaaja:   Charles Guard  Thomas Guard 
Käsikirjoittaja:   Craig Rosenberg  Doug Miro  Carlo Bernard  Alkuperäinen käsikirjoitus:  Kim Jee-Woon 
Tuottaja:   Roy Lee  Walter F. Parkes  Laurie MacDonald 
Säveltäjä:  Christopher Young
Kuvaaja:  Daniel Landin
Leikkaaja:   Jim Page  Christian Wagner 
Lavastaja:  Margot Ready
Pääosat:   Emily Browning  Arielle Kebbel  Elizabeth Banks  David Strathairn  Maya Massar 
Valmistustiedot
Valmistusmaa:   Yhdysvallat  Kanada  Saksa 
Tuotantoyhtiö:  DreamWorks
Levittäjä:  Paramount Pictures Netflix
Ensi-ilta:  30. tammikuuta 2009
Kesto:  87 minuuttia
Alkuperäiskieli:  englanti
Tuotto:  40 563 148 dollaria
Aiheesta muualla
Virallinen sivusto
IMDb 
Elonet
AllMovie
Infobox OKNimi-testi OK: 
The Uninvited on vuonna 2009 ensi-iltansa saanut kauhuelokuva. Se on uudelleenfilmatisointi vuoden 2003 eteläkorealaisesta kauhuelokuvasta A Tale of Two Sisters.
Rooleissa

| 0 | 1 | 2 |
| --- | --- | --- |
|  Emily Browning   | … |  Anna   |
|  Arielle Kebbel   | … |  Alex   |
|  Elizabeth Banks   | … |  Rachel   |
|  David Strathairn   | … |  Steven   |
|  Jesse Moss   | … |  Matt   |
|  Maya Massar   | … |  Äiti   |
|  Kevin McNulty   | … |  Seriffi Emery   |
|  Lex Burnham   | … |  Iris   |
|  Danny Bristol   | … |  Samuel   |
|  Matthew Bristol   | … |  David   |
|  Don S. Davis   | … |  Mr. Henson   |
|  Heather Doerksen   | … |  Mildred Kemp   |
|  Dean Paul Gibson   | … |  Tri. Silberling   |
Kid Nation

| Kid Nation |
| --- | --- |
 Kid Nation logo
Tyyli:  Tosi-tv
Kestoaika:  60 minuuttia
Pääosissa:  40 lasta
Alkuperämaa:   Yhdysvallat
Alkuperäiskieli:  englanti
Verkko:   CBS  Nelonen
Esitetty:   19. syyskuuta 2007 – 12. joulukuuta 2007  27. kesäkuuta 2008 - 20. syyskuuta 2008
Jaksoja:  13
Tuotanto
Tuottaja(t):  Tom Forman
Ohjaaja(t):  J. Rupert Thomson
Aiheesta muualla
Virallinen sivusto
IMDb 
Kid Nation on yhdysvaltalainen tosi-tv-sarja, jota juontaa Jonathan Karsh. Sarja alkoi Yhdysvalloissa CBS:llä 19. syyskuuta 2007 ja päättyi 12. joulukuuta 2007. Suomessa sarja käynnistyi Nelosella 27. kesäkuuta 2008 ja päättyi 20. syyskuuta 2008. Sarjassa seurataan 40 lapsen (8–15 vuotta) matkaa Bonanza Cityyn, New Mexicoon ilman aikuisia. Sarjan tuottaminen alkoi 1. huhtikuuta 2007. Sarjassa lapset yrittävät luoda toimivaa yhteiskuntaa kaupungissa, mukaan lukien hallitus-järjestelmän ilman aikuisten apua ja valvontaa. Jokaisella jaksolla on oma teema, liittyen kaupunkineuvoston lukeman "päiväkirjan" merkintöihin. Lisäksi jokaisessa jaksossa eri kaupunkien alueet kilpailevat haasteessa, jonka tulokset määräävät heidän työtehtävänsä kaupungissa.
Ohjelma oli alun perin tarkoitus esittää Yhdysvalloissa kesällä 2007.
Theodor Lindh

Anders Theodor Lindh (13. tammikuuta 1833 Porvoo – 21. heinäkuuta 1904 Porvoo) oli suomalainen oikeusneuvos- ja valtiopäivämies ja ruotsiksi kirjoittanut runoilija.
Henkilöhistoria

Lindhin vanhemmat olivat Porvoon tuomiorovasti Daniel Lindh ja Anne Charlotte Boije. Hän kävi Porvoon lukiota, pääsi ylioppilaaksi 1851 ja valmistui filosofian kandidaatiksi 1856 ja maisteriksi 1857. Lindh opiskeli 1857–1858 Tukholman metsäinstituutissa ja hän suoritti metsänhoitajatutkinnon 1859. Vuodesta 1866 alkaen Lindh opiskeli oikeustiedettä ja valmistui molempien oikeuksien kandidaatiksi 1871.
Lindh toimi maanmittauksen ja metsänhoitolaitoksen ylihallituksen väliaikaisena sihteerinä 1859–1862, väliaikaisena tuomarina Pyhtäällä ja Kymissä 1873–1874 sekä oikeusraatimiehenä Porvoossa 1874–1904. Lindh edusti Porvoota porvarissäädyssä valtiopäivillä 1891 ja 1894.
Lindhin tuotanto koostuu runoista ja kahdesta näytelmästä. Hän kirjoitti myös ruotsinkieliset sanat Henrik Boreniuksen säveltämään Uusmaalaisten marssiin (Nylänningarnas marsch) ja käänsi ruotsiksi lordi Byronin runoja (Hebreiska melodier af lord Byron, 1862). Lindhin ruotsinnoksena ilmestyi myös Suomen tiettävästi ensimmäinen laaja valikoima Sándor Petőfin runoja (15 runoa), ilmeisesti saksannoksista käännettyinä, aikakauslehdessä Från nära och fjerran 1860.
Teoksia

Dikter.  Sederholm, Helsingfors 1862
Konung Birger och hans bröder : sorgespel i fem akter. Söderström, Borgå 1864
Maria af Skottland : sorgespel i 5 akter. Söderström, Borgå 1865
Kalevala-sånger, af Th. Lindh; satta för bas- eller alt-röst med piano af G. Linsén. Söderström, Borgå 1886
Gå vi framåt eller tillbaka? : ett uttalande i språkfrågan. Beijer, Helsingfors 1889
Timo Vitikainen

Timo Antero Vitikainen (s. 21. lokakuuta 1946 Vehkalahti) on suomalainen everstiluutnantti, joka toimi Lapin jääkäripataljoonan komentajana.
Vitikainen syntyi palopäällikkö Olli Vitikaisen ja Hilkka Vierusalon perheeseen. Hänen puolisonsa vuodesta 1976 on Leena Kupias.
Vitikainen tuli ylioppilaaksi Haminan yhteisyhteislyseosta 1966 ja suoritti Kadettikoulun 1970 ja Sotakorkeakoulun 1979. Hän toimi Uudenmaan rakuunapataljoonassa opetusupseerina 1970–1974, komppanian varapäällikkönä 1974–1976 ja komppanianpäällikkönä 1976–1977. Keski-Suomen sotilasläänin esikunnassa Vitikainen oli toimistoupseeri 1979–1983, Taistelukoulussa opetusupseeri 1983–1986, Pääesikunnassa toimistoupseeri 1986–1988 ja Sotakorkeakoulussa opettaja 1988–1990.  Lapin jääkäripataljoonaa hän komensi 1991–1993 ja toimi vielä sen jälkeen Maanpuolustuskorkeakoulun kurssinjohtajana vuodesta 1993 vuoteen 1995, jolloin hän erosi vakinaisesta palveluksesta.
Vitikainen ylennettiin vänrikiksi 1967, luutnantiksi 1970, yliluutnantiksi 1973, kapteeniksi 1977, majuriksi 1983 ja everstiluutnantiksi 1990.
Kelly Gray

Kelly Gray vuonna 2013.
Kelly Gray (s. 20. kesäkuuta 1963) on kitaristi ja tuottaja, joka on toiminut useiden eri artistien levyillä tuottajana. Vuonna 1997 Gray lyöttäytyi Queensrÿcheen alkuperäisjäsenen Chris DeGarmon lähdettyä. Gray oli mukana Queensrÿchen vuonna 1999 julkaisemalla Q2K-albumilla ja soitti myös vuonna 2001 ilmestyneellä Live Evolution -livealbumilla. Ennen uuden Tribe-albumin äänityksiä DeGarmo palasi yhtyeeseen, mikä johti Grayn eroamiseen.
Swings and Roundabouts

| Swings and Roundabouts Amy Diamond |
| --- | --- | --- |

Studioalbumin tiedot
 Julkaistu: 21. lokakuuta 2009
 Tyylilaji: pop
 Kesto: 51.06
 Levy-yhtiö: BAM
Listasijoitukset
  Sverigetopplistan: 16.
Amy Diamondin muut julkaisut
| En helt ny jul 2008 | Swings and Roundabouts 2009 | Greatest Hits 2010 |
Swings And Roundabouts on ruotsalaisen Amy Diamondin viides studioalbumi. Albumi julkaistiin 21. lokakuuta vuonna 2009. Ruotsissa albumi myi kultaa 18. joulukuuta 2009, ja se nousi Sverigetopplistanin sijalle 16.
Svenska Dagbladetin arvostelijan mukaan levyn parasta antia on bonusraita  It's my life, joka on lähimpänä levyn tekoaikaan 17-vuotiaan entisen lapsitähden omaa kokemusmaailmaa.
Kappaleet

Up – 2.56
Dance Like Nobody's Watching – 3.33
Deserve Better – 3.50
Fast Forward – 3.14
Lucky Star – 3.14
Bittersweet – 4.06
So Many Things – 3.05
Crossfire – 2.55
Heartbeats – 3.55
A Good Day – 3.21
Higher Ground – 3.54
Brand New Day – 2.59
Cowboys – 2.58
Take Your Time – 3.55
It's My Life – 3.05
Aiheesta muualla

Swings and Roundabouts discogs.com -sivustolla
Taylor Raddysh

| Taylor Raddysh> Henkilötiedot |
| --- | --- |
Syntynyt: 18. helmikuuta 1998 (ikä 26) Caledon, ON, Kanada
Kansalaisuus:   Kanada
Jääkiekkoilija
Lempinimi:  Raddy
Pelipaikka:  oikea laitahyökkääjä
Maila:  oikea
Pituus:  188 cm
Paino:  95 kg
Seura
Seura:  Washington Capitals
Sarja:  NHL
Pelinumero:  16
Pelaajaura
Pääsarjaura:  2018–
Aik. seurat:  Erie Otters (OHL) SOO Greyhounds (OHL) Syracuse Crunch (AHL) Tampa Bay Lightning (NHL) Chicago Blackhawks (NHL)
NHL-varaus:  58. varaus, 2016 Tampa Bay Lightning
Taylor Raddysh (s. 18. helmikuuta 1998 Caledon, Ontario, Kanada) on kanadalainen jääkiekkoilija, joka pelaa NHL-joukkue Washington Capitalsin organisaatiossa. Raddysh on pelipaikaltaan oikea laitahyökkääjä ja laukoo oikealta.
Pelityyli

The Sports Forecaster -sivuston mukaan Raddysh on isokokoinen ja tuottelias laitahyökkääjä, jolla on riittävästi kokoa ja voimaa pelata jo täysipainoisesti ammattilaisena. Hänellä on myös hyvät maalintekotaidot. Raddyshin tulisi kuitenkin kehittää luisteluaan ja käyttää kokoaan enemmän hyödyksi.
Jatkoaika.com -sivuston mukaan Raddysh on hyvällä laukauksella ja peliälyllä varustettu laitahyökkääjä, joka suojaa vahvasti kiekkoa kokonsa avulla. Hän ansioituu myös erityisesti erinomaisella syöttöpelillään. Sivuston mukaan Raddysh ei ole kuitenkaan erityisen sulava luistelija ja kääntyminen sekä nopeat suunnanmuutokset pienessä tilassa tuottavat hänelle välillä ongelmia. Raddyshilla on aukkoja myös kokonaisvaltaisessa puolustuspelaamisessa ja paineistamisessa, eikä hän tuota tehopisteitä johdonmukaisesti.
Ura > Maajoukkueura

| Mitalit> Maa:   Kanada.Miesten jääkiekko.Alle 20-v. MM-kilpailut  | Mitalit> Maa:   Kanada.Miesten jääkiekko.Alle 20-v. MM-kilpailut  | Mitalit> Maa:   Kanada.Miesten jääkiekko.Alle 20-v. MM-kilpailut  | Maa:   Kanada> Miesten jääkiekko. |
| --- | --- | --- | --- |
|  Kultaa | Buffalo 2018 | jääkiekko |  |
|  Hopeaa | Kanada 2017 | jääkiekko |  |
Raddysh pelasi alle 20-vuotiaiden MM-kilpailuissa vuosina 2017 ja 2018, joista jälkimmäinen turnaus päättyi maailmanmestaruuteen ja ensimmäinen turnaus hopeaan. Vuoden 2017 turnauksessa hän oli viidellä osumallaan Kanadan paras maalintekijä Julien Gauthierin kanssa. Raddysh valittiin myös Latviaa vastaan pelatun alkulohkon ottelun päätteeksi joukkueensa ottelun parhaaksi pelaajaksi.
Raddysh edusti myös Canada Whiten joukkuetta World U-17 Hockey Challengessa marraskuussa 2014.
Muuta

Raddyshin pikkuveli Darren pelaa puolustajana NHL-joukkue Chicago Blackhawksin organisaatiossa. Veljekset pelasivat aiemmin kolme kautta yhdessä Erie Ottersin OHL-joukkueessa.
Killing in the Name

| ”Killing in the Name” Rage Against the Machine |
| --- | --- | --- |

Singlen tiedot
 Albumilta: Rage Against the Machine
 Julkaistu: 2. marraskuuta 1992
 Tekijä(t): Rage Against the Machine
 Tuottaja(t): Garth Richardson Rage Against the Machine
 Tyylilaji: alternative metal, rap metal, heavy metal, hard rock
 Kesto: 05.14
 Levy-yhtiö: Epic
Rage Against the Machinen muut singlet
|   | ”Killing in the Name” 1992 | ”Bullet in the Head” 1992 |
Killing in the Name oli Rage Against the Machinen ensimmäinen single heidän ensimmäiseltä levyltään. Levy julkaistiin vuonna 1992 ja single vuonna 1993. Kappale kestää 5 minuuttia ja 14 sekuntia.
Maaliskuussa 2005 Q-lehti sijoitti "Killing in the Namen" 24. sijalle 100 parhaan kitarakappaleen listalla. Rage Against the Machinen lisäksi kappaleen on esittänyt Audioslave.
Aiheesta muualla

Killing in the Name discogs.com -sivustolla
Rage Against the Machine
| --- | --- |
Studioalbumit:   Rage Against the Machine  Evil Empire  The Battle of Los Angeles  Renegades 
Livealbumit:   Live & Rare  Live at the Grand Olympic Auditorium 
DVD:t ja VHS:t:   Rage Against the Machine  The Battle of Mexico City  Live at the Grand Olympic Auditorium 
Muut artikkelit:   Luettelo Rage Against the Machinen kappaleista  Inside Out  Audioslave
The Futureheads

| The Futureheads |
| --- | --- |

Tiedot
Toiminnassa:  2000–
Tyylilaji:  Indie Rock, Post-punk revival
Kotipaikka:  Sunderland, Englanti
Laulukieli:  englanti
Jäsenet:  Ross Millard   Dave Hyde   Barry Hyde   David "Jaff" Craig  
Levy-yhtiö:  Vagrant Records   StarTime International   679 Recordings  
Aiheesta muualla
www.thefutureheads.co.uk
Infobox OKNimi-testi OK: 
The Futureheads on englantilainen indie rock -yhtye Sunderlandista. Se perustettiin vuonna 2000, ja ensimmäinen albumi julkaistiin syyskuussa 2004.
Diskografia > Albumit

The Futureheads (2004)
News and Tributes (2006)
This Is Not the World (2008)
The Chaos (2010)
Rant (2012)
Powers (2019)
Diskografia > EP:t

Nul Book Standard EP (2002)
1-2-3-Nul! EP (2003)
Area EP (2005)
Diskografia > Singlet

| Vuosi | Kappale | UK Singles Chart | Albumilta |
| --- | --- | --- | --- |
| 2004 | "First Day" | 58 | The Futureheads |
| 2004 | "A To B" (vain nettijakelussa) | - | The Futureheads |
| 2004 | "Decent Days And Nights" | 26 | The Futureheads |
| 2004 | "Meantime" | 49 | The Futureheads |
| 2005 | "Hounds Of Love" | 8 | The Futureheads |
| 2005 | "Decent Days And Nights" | 26 | The Futureheads |
| 2005 | "Area" | 18 | Area EP |
| 2006 | "Skip to the End" | 24 | News And Tributes |
| 2006 | "Worry About It Later" | 52 | News And Tributes |
Aiheesta muualla

Kuvia tai muita tiedostoja aiheesta The Futureheads Wikimedia Commonsissa
Viralliset sivut (Arkistoitu – Internet Archive) (englanniksi)
This Is Us (The Searchersin albumi)

| This Is Us The Searchers |
| --- | --- | --- |

Studioalbumin tiedot
 Julkaistu: lokakuu 1964
 Tyylilaji: merseybeat pop rock folk rock
 Kesto: 27.15
 Levy-yhtiö: Kapp Records
The Searchersin muut studioalbumit
| It’s The Searchers 1964 | This Is Us 1964 | Sounds Like Searchers 1965 |
This Is Us on brittiläisen The Searchers -yhtyeen vuonna 1964 Yhdysvalloissa julkaistu albumi. Sen kappaleista valtaosa on samoja kuin Euroopassa aiemmin samana vuonna ilmestyneellä albumilla It’s The Searchers. This Is Us ei saavuttanut Yhdysvalloissa listasijoitusta. Albumille kuulunut kappale ”Love Potion No. 9” nousi kuitenkin singlelistan kolmanneksi. Euroopassa se oli julkaistu jo yhtyeen esikoisalbumilla Meet The Searchers.
Kappaleet

A-puoli
Don’t Throw Your Love Away – 2.17
Unhappy Girls – 2.37
Where Have You Been – 2.40
Hungry for Love – 2.22
This Empty Place – 2.07
Hi-Heel Sneakers – 2.24
B-puoli
It’s in Her Kiss – 2.13
I Count the Tears – 2.03
Can’t Help Forgiving You – 2.04
Love Potion No. 9 – 2.04
Sea of Heartbreak – 2.24
I Pretend I’m With You – 2.00
TUBSAT-N

Tubsat-N laukaisupaikka.
Tubsat-N oli Saksan ensimmäinen nanosatelliitti. Se oli tietoliikennesatelliitti, jonka suunnitteli Berliinin teknillinen korkeakoulu (Technische Universität Berlin eli TUB). Se laukaistiin 7. heinäkuuta 1998 venäläisestä K-407 Novomoskovsk -sukellusveneestä Barentsinmerellä – kantorakettina oli Štil.
Tubsat-N painoi 8,5 kilogrammaa. Sen koko oli 32 × 32 × 10,4 senttimetriä. Sen rata oli elliptinen: 400 × 750 kilometriä.
Aiheesta muualla

TUBSAT (Technical University of Berlin Satellite) Program eoPortal. Viitattu 26.8.2018.
Krebs, Gunter Dirk: Tubsat N Gunter's Space Page.  11.12.2017. Viitattu 26.8.2018.
Krebs, Gunter Dirk: Tubsat N1 Gunter's Space Page.  11.12.2017. Viitattu 26.8.2018.
Tehnoparkin metroasema

| Tehnopark (Технопарк) |
| --- | --- |

 Moskovan metro 
Perustiedot
Metrolinjat:  Zamoskvoretskaja
Sijainti:  55.6933°N, 37.6645°E
Paikkakunta:  Moskova, Venäjä
Avattu:  28. joulukuuta 2015
Rakenne
Tyyppi:  maa-asema
Tehnopark (ven. Технопарк) on yksi Moskovan metron asemista. Se avattiin 28. joulukuuta 2015.
Aiheesta muualla

Kuvia tai muita tiedostoja aiheesta Tehnoparkin metroasema Wikimedia Commonsissa
Timbuktun piiri

Timbuktun piiri Malin kartalla.
Timbuktun piiri (ransk. Cercle de Tombouctou) on paikallishallintoalue Malin Timbuktun alueella. Sen pinta-ala on 347 488 neliökilometriä. Asukkaita on 124 500 henkeä (vuonna 2009).
Timbuktun piiri rajoittuu idässä Kidalin ja Gaon alueisiin, etelässä Timbuktun alueen Gourma-Rharousin ja lännessä Goundamin piireihin sekä pohjoisessa Mauritaniaan ja Algeriaan. Piirin pohjoisosa kuuluu Saharan autiomaahan ja eteläisin osa Sahelin vyöhykkeeseen. Etelässä virtaa Nigerjoki.
Piirin hallinnollinen keskus on Timbuktun kaupunki. Sen lisäksi siihen kuuluu viisi maalaiskuntaa: Alafia, Ber, Bourem-Inaly, Lafia ja Salam. Kyliä ja paimentolaisryhmiä on yhteensä 121.
Väestö on keskittynyt Nigerjoen varrelle. Asukkaista valtaosa on kiinteästi asuvia songhaita sekä kalastusta harjoittavia bozoja ja somonoja. Loput ovat paimentolaisina eläviä tuaregeja, arabeja ja belloja.
Seudun pääelinkeinot ovat osin keinokasteluun perustuva maanviljely sekä paimentolaisuuteen ja laiduntamiseen perustuva karjanhoito. Tärkeimmät viljelykasvit ovat riisi ja vihannekset. Kotieläimiä ovat naudat, lampaat, vuohet, kamelit ja aasit. Lisäksi harjoitetaan kalastusta, kaupankäyntiä ja käsityöammatteja. Taoudennissa on suolakaivos. Tärkein matkailukohde on historiallinen Timbuktun kaupunki.
Killing Zoe

| Killing Zoe |
| --- | --- |

Ohjaaja:  Roger Avary
Käsikirjoittaja:  Roger Avary
Tuottaja:  Samuel Hadida Quentin Tarantino Lawrence Bender
Säveltäjä:  Tomandandy
Kuvaaja:  Tom Richmond
Pääosat:  Eric Stoltz Julie Delpy Jean-Hugues Anglade
Valmistustiedot
Valmistusmaa:  Ranska
Tuotantoyhtiö:  October Films
Levittäjä:  Netflix
Ensi-ilta:  1994
Kesto:  96 min
Alkuperäiskieli:  Ranska Englanti
Aiheesta muualla
IMDb 
Elonet
AllMovie
Infobox OKNimi-testi OK: 
Killing Zoe on rikoselokuva vuodelta 1994. Elokuvan on ohjannut Roger Avary ja pääosissa ovat Eric Stoltz ja Julie Delpy.
Elokuva kertoo Zedistä, joka matkustaa Yhdysvalloista Pariisiin tapaamaan vanhaa ystäväänsä Ericiä. Heidän pitäisi ryöstää pankki yhdessä Ericin "iskuryhmän" kanssa. Ericin iskuryhmä koostuu narkomaaneista ja sekopäistä joiden mukaan Zed myös lähtee. Ryöstöstä ei ole minkäänlaisia suunnittelmia, sillä Ericin mukaan homma on niin yksinkertaista ettei siihen sellaista tarvita. Porukka viettää illan huumeita ja alkoholia reilusti käyttäen ja heti aamutuimaan lähtevät ryöstämään pankkia. Huumehöyryissä sisään astuva porukkaa ei paljoakaan aseitaan säästele ja homma riistäytyy heti käsistä.
Näyttelijät

| 0 | 1 | 2 |
| --- | --- | --- |
|  Eric Stoltz  | … |  Zed   |
|  Julie Delpy  | … |  Zoe   |
|  Jean-Hugues Anglade  | … |  Eric   |
|  Tai Thai  | … |  François   |
|  Bruce Ramsay  | … |  Ricardo   |
|  Kario Salem  | … |  Jean   |
|  Salvator Xuereb  | … |  Claude   |
|  Gary Kemp  | … |  Oliver   |